মহানগর ওয়েবডেস্ক: মুহুর্তের মধ্যে ১৮০ ডিগ্রি মোড় ঘোরায় তাঁর জুড়ি মেলা ভার৷ আজ বন্ধুত্বে গদগদ তো কাল আবার কখন সেই বন্ধুর বিরুদ্ধে কী বলে বসবেন তা স্বয়ং তিনি নিজেই জানেন৷ ইনি মার্কিন প্রেসিডেন্ট ডোনাল্ড ট্রাম্প৷ ভারত ও পাকিস্তানের সম্পর্ক ঠিক করতে কাশ্মীর ইস্যুর মধ্যস্থতায় তিনি বরাবরই রাজী৷ ভারত বারবার এই বিষয়টিকে দ্বিপাক্ষিক বলে জানালেও সেই কথার ধার ধারেন না ট্রাম্প৷ বুধবার সাংবাদিক বৈঠকের পরে, ট্রাম্প ফের বলেন, ভারত ও পাকিস্তান দুই প্রতিবেশী দেশই পরমাণু শক্তিধর।
ভারত-পাক পরমাণু শক্তিধর দেশ, তাই নিজেদের ঝামেলা মিটিয়ে নিক', ফের ভোলবদল ট্রাম্পের